Kenneth McKenzie Clark
Store norske leksikon,Kunst og estetikk,Bildende kunst,Kunstvitenskap,Kunsthistorikere og -kritikere
Kenneth McKenzie Clark var en britisk kunsthistoriker, utdannet under Bernard Berenson i Firenze. Han var direktør for National Gallery i London i 1934–1945. Han ble professor (æresstilling) ved Oxford i 1946–1950 og 1961–1962. Han ble tidlig kjent som en fremstående skribent, men gjorde også en vitenskapelig innsats. Han blir vurdert som en av en av de mest innflytelsesrike kunsthistorikere i sin generasjon.
Etter hans grunnleggende debutarbeid, The Gothic Revival (1929), kom Commemorative Catalogue of Italian Exhibition of Art (1930), deretter flere arbeider over Leonardo da Vinci. Senere arbeider er Landscape into Art (1949), Piero della Francesca (1951), The Nude. A Study of Ideal Art (1956), Looking at Pictures (1960), Rembrandt and the Italian Renaissance (1966).Civilisation (norsk oversettelse 1970) bygger på en populær forelesningsrekke for TV, også vist i Norge. Han utgav selvbiografi i to bind: Another Part of the Wood (1974) og The Other Half (1977). Les mer i Store norske leksikon kunsthistorie Leonardo da Vinci